stanford-oval/wikipedia huggingface dataset:
המכון לאדריכלות מתקדמת של קטלוניה

| --- | --- |

 מכון מחקר
 תקופת הפעילות:  2003–הווה (כ־21 שנים) 
 מיקום
 מיקום:  ברצלונה, ספרד ספרד
 מדינה:  ספרד ספרד
 קואורדינטות:  41°23′48″N 2°11′40″E﻿ / ﻿41.396711111111°N 2.1943777777778°E﻿ / 41.396711111111; 2.1943777777778
 המכון לאדריכלות מתקדמת של קטלוניה
 he
 
המכון לאדריכלות מתקדמת של קטלוניה (בקטלאנית: Institut d'Arquitectura Avançada de Catalunya; ידוע גם בראשי התיבות: IAAC) הוא מרכז חינוך ומחקר המוקדש לתכנון, מחקר ופיתוח אדריכלי המסוגל לעמוד באתגרים העולמיים במהלך המאה ה-21. המכון ממוקם ברובע 22 של ברצלונה, ספרד. הנחשבת בתור אחת מבירות האדריכלות והעירוניות העולמוית. המכון מהווה פלטפורמה לחילופי ידע עם סגל וסטודנטים ממעל 40 מדינות, כגון: ארצות הברית, סין, הודו, פולין, איטליה, נורווגיה, מקסיקו, וסודאן. התלמידים עובדים בו זמנית במגוון תחומים העוסקים בין היתר בעיר, בניה, ייצור ובתחומי התמחות שונים כגון: אקולוגיה, אנרגיה, ייצור דיגיטלי, טכנולוגיות חדשות וממשיכים בקווי חקירה משלהם בדרך לפיתוח מערך מיומנויות משולב איתו לפעול ביעילות במדינת מולדתם או ברחבי העולם.
פרויקטים

המכון ביצע פרויקטים של מחקר בברזיל, טייוואן, קרואטיה ורומניה, בין היתר בשנת 2008 נבחר להשתתף במדור הרשמי של הביאנלה של ונציה עם הפרויקט "Hyperhabitat". המכון מציע מגוון רחב של תוכניות חינוכיות בתחומים אדריכלות מתקדמת, מבנים אקולוגיים, עיר וטכנולוגיה, רובוטיקה ובנייה מתקדמת, ועיצוב לחיים עתידיים מתקדמים אשר מוסמכים על ידי האוניברסיטה הפוליטכנית UPC. המכון משמש גם בתור קרן פיתוח עצמאית ורדיקלית ללא כוונת רווח בהשראת ערכיה של ברצלונה הממותגת בתור אחת מבירות האדריכלות והעיצוב העולמיות שבה הומצא תחום העירוניות על ידי אילדפונס סרדה ושם נעשה מחקר מקומי איכותי וחדשני מחובר לרשת מצוינות בינלאומית בתחומי הטכנולוגיה, האדריכלות והחברה.
עבודות מחקר

המכון מפעיל את מרכז המחקר להספקה עצמית "Valldaura Labs" ואת מעבדת הייצור הדיגיטלית "Fab Lab Barcelona" המהווים חלק מהרשת העולמית של "Lab Labs" המזוהה עם מרכז הביטים והאטומים של MIT.
היפרקפניה

|  קישורים ומאגרי מידע |
| --- | --- |
 MeSH:  D006935
 סיווגים
 ICD-10:  R06.8 
 
היפרקפניה (באנגלית: Hypercapnia, מיוונית: Hyper יותר מדי או מעל, kapnos עשן) הוא מצב שבו רמת הפחמן דו-חמצני (CO2ׂ) בריאות (ובמרבית המקרים גם בדם העורקי) גבוהה מהרגיל.
גורמים

פחמן דו-חמצני הוא מוצר מטבולי רגיל, הוא מומס בדם ומשוחלף בריאות, עלייה של רמת הפחמן דו-חמצני בדם נגרמת במצב בו כמות הפחמן דו-חמצני הנוצר, גדולה מכמות הפחמן דו-חמצני הננשף, מצב זה נגרם בעקבות מחלות ריאה או בעקבות חשיפה ממושכת לסביבה שבה תכולת הפחמן דו-חמצני באוויר גבוהה באופן חריג.
ראו גם

קפנוגרפיה
פיזיולוגיה של מערכת הנשימה
הלמוט ניוטון

| --- | --- |

 לידה:  31 באוקטובר 1920 ברלין, רפובליקת ויימאר 
 פטירה:  23 בינואר 2004 (בגיל 83) לוס אנג'לס, ארצות הברית 
 שם לידה:  Helmut Neustädter 
 מקום קבורה:  III. Städtischer Friedhof Stubenrauchstraße 
 תחום יצירה:  צילום אופנה 
 פרסים והוקרה:  צלב המפקד של מסדר המצוינות של הרפובליקה הפדרלית של גרמניה (1992)  מפקד מסדר האמנויות והספרות (15 בפברואר 1996)  פרס לוסי (2004)  דב ברלין (1994) 
 בן או בת זוג:  June Browne (1948–23 בינואר 2004)   Elsa Peretti 
 
הלמוט ניוטון (באנגלית: Helmut Newton;‏ 31 באוקטובר 1920 – 23 בינואר 2004) היה צלם אופנה יהודי-אוסטרלי שנודע בשל צילומי עירום נשי אמנותיים. נהרג בתאונת דרכים בגיל 83.
עבודותיו

Marshall Blonsky & Helmut Newton, Private Property, Schirmer Art Books, 1989
Guy Featherstone, 'Helmut Newton's Australian years', in The La Trobe Journal, The State Library of Victoria Foundation, No 76, Spring, 2005
Klaus Honnef & Helmut Newton, Helmut Newton: Portraits, Schirmer Art Books, 1986
Klaus Neumann, 'In the Interest of National Security: Civilian Internment in Australia during World War II', Canberra: National Archives of Australia, 2006.
Helmut Newton, White Women, New York: Congreve, 1976
Helmut Newton, Sleepless Nights, New York: Congreve, 1978
Helmut Newton, Big Nudes, Paris: Editions du Regard, 1981
Helmut Newton, World Without Men, New York: Xavier Moreau, 1984
Helmut Newton & June Newton, Helmut Newton Work, edited by Manfred Heiting, Taschen, 2000
Helmut Newton, Sumo, Taschen, 2000
Helmut Newton, Autobiography, Nan A. Talese, 2003
Helmut Newton, A Gun for Hire, edited by June Newton, Taschen, 2005
Helmut Newton, Playboy:Helmut Newton, Chronicle Books (2005)
הערות שוליים

↑  In the Interest of National Security: Civilian Interment in Australia during World War II
↑  Newton, Helmut, Playboy:Helmut Newton, Chronicle Books (2005)
↑  Herman, Eric, "For Playboy lovers, cup runneth over", NY Daily News (July 20, 2003)
↑  Christies Lot 257/Sale 1325
| --- | --- |
בקרת זהויות :  NLI: 987007507964305171  PLWABN: 9810544286905606  BNE: XX1048761  BnF: cb11917607t (data)  CANTIC: a11396167  GND: 118587536  ISNI: 0000 0001 0936 3690  KulturNav: 4c4b4de0-812e-4319-88b7-158328fa8873  LCCN: n81072669  MusicBrainz: c6883722-3b07-45c3-b56d-4d3c0a2cf1eb  NDL: 00451253  NGV: 12219  NKC: xx0012764  NTA: 069355215  PIC: 5385  RKD: 211344  SNAC: w6dv2qhb  SUDOC: 027046931  TePapa: 33401  Trove: 1061029  ULAN: 500067935  VIAF: 112247884   WorldCat (עם VIAF): 112247884 
צילום הדיוקן של לורל מרטין, משנת 1952, על-ידי הלמוט ניוטון, National Library of Australia
לוחית זיכרון לזכר הלמוט ניוטון בעיר הולדתו הגרמנית, ברלין
המנון פרגוואי

| --- | --- |

 מדינה:  פרגוואי פרגוואי
 שפה:  ספרדית (גרסה נוספת בגוארני)
 מילים:  פרנסיסקו אקוניה דה פיגרואה
 לחן:  רמברטו חימנס
 תאריך מעמד רשמי:  1846
 ‏האזנהקובץ:Paraguayan National Anthem.oga‏Ⓘ‏
 
המנון פרגוואי הוא השיר Paraguayos, República o Muerte ("פרגוואים, רפובליקה או מוות"). ההמנון נכתב בשנת 1846 בידי המשורר האורוגוואי פרנסיסקו אקוניה דה פיגרואה, לבקשת נשיא פרגוואי באותה העת, קרלוס אנטוניו לופס. פיגרואה כתב את המנון אורוגוואי הנושא שם דומה (Orientales, la Patria o la tumba - "בני המזרח, המולדת או הקבר"), 13 שנים קודם לכן. מקורו של לחן ההמנון אינו ידוע, אך העיבוד הנוכחי הוא של רמברטו חימנס, מ-1933.
להמנון גרסה גם בשפת גוארני.
מילות הפזמון והבית הראשון

| תרגום לעברית | ספרדית |
| --- | --- |
פרגוואים, רפובליקה או מוות!  רוחנו העניקה לנו חרות;  המדכאים והעבדים אינם קיימים  במקום בו האחדות והשוויון שולטים.    עמי אמריקה, למרבה הצער  דוכאו במשך שלוש מאות בידי שרביט המלוכה,  אך יום נהדר אחד הפציע,  "מספיק!" - אמר ואת השרביט שבר.  אבותינו הכבירים,  הפגינו את תהילתם בקרב;  ולאחר שניפצו את נזר אוגוסט,  הניפו את גביע הניצחון.: Paraguayos, ¡República o Muerte!.  nuestro brío nos dio libertad;  ni opresores, ni siervos alientan  donde reinan unión e igualdad.    A los pueblos de América, infausto  tres centurias un cetro oprimió,  mas un día soberbia surgiendo,  "¡Basta!" —dijo, y el cetro rompió.  Nuestros padres, lidiando grandiosos,  ilustraron su gloria marcial;  y trozada la augusta diadema,  enalzaron el gorro triunfal.
היפרקוניוגציה

בכימיה, היפרקוניוגציה ("צימוד על") היא אינטראקציה מייצבת, תוצאה של אינטראקציה של אלקטרונים בקשר סיגמא (בדרך כלל C-H או C-C) עם אורביטל p לא-קושר או אורביטל π אנטי-קושר פנוי (או מלא חלקית) קרוב. האינטראקציה יוצרת אורביטל מולקולרי מורחב, שמביא לייצוב המערכת. היפרקוניוגציה יכולה להביא לייצוב קרבוקטיון, אך רק אלקטרונים בקשרים שהם בעמדת β לפחמן הטעון חיובית יכולים לסייע בכך. למשל כאשר פחמן קשור לקבוצת מתיל אזי האלקטרונים של קבוצת המתיל מסייעים ויוצרים היפרקוניוגציה בין הפחמן לבין קבוצת המתיל.
תופעת ההיפרקוניוגציה משמשת כהסבר למגוון תופעות כימיות, בהן האפקט האנומרי, אפקט גוש, המחסום הסיבובי של אתאן, אפקט הבטא-סיליקון, התדירות הוויברציונית של קבוצות קרבוניל אקסוציקליות, והיציבות היחסית של קרבוקטיונים מותמרים.
לפי מודלים קוונטיים, היפרקוניוגציה היא ההסבר הנכון להעדפה לקונפורמציית סטגרד, בניגוד לטיעון המקובל של הפרעה סטרית.
ראו גם

מערכת מצומדת
הערות שוליים

↑  Hyperconjugation not steric repulsion leads to the staggered structure of ethane  Pophristic, V. & Goodman, L. Nature 411, 565–568 (2001)Abstract
↑  Chemistry: A new twist on molecular shape Frank Weinhold Nature  411, 539-541 (31 May 2001)
ערך זה הוא קצרמרבנושא כימיה. אתם מוזמנים לתרום לוויקיפדיה ו.
המטבח הבריטי

צלי של יום ראשון - ארוחה הכוללת צלי בקר, תפוחי אדמה וירקות צלויים וכן פודינג יורקשייר.
דג וצ'יפס - מזון מהיר פופולרי בבריטניה.
תה של מנחה המוגש בשעות אחר הצהריים, כאשר לצד התה מוגשים סקונס וריבה. ארוחה זו הפכה פופולרית בקרב החברה הגבוהה בתקופת האימפריה הבריטית.
מגש קומות אופייני בארוחת תה של מנחה המוגשת בבית מלון, עם עוגיות, כריכים, שמנת עשירה, ריבה וחמאה.
המטבח הבריטי (באנגלית: British cuisine) הוא מונח המתאר את תרבות האוכל והבישול של בריטניה.
מאפיינים עיקריים

המאפיין העיקרי של המטבח הבריטי המסורתי הוא פשטות המנות ופשטות אופן הכנתן. הן מבוססות בעיקר על בשר, בלוויית רוטב בסיסי להדגשת טעם המנה. פשטות שיטות ההכנה והבישול הביאו לרוב לבישול יתר של המרכיבים, לכן יצא למטבח הבריטי שם של מטבח תפל ולא ערב לחיך. נפוצה אמרה כי הבריטים ייסדו את האימפריה שלהם אך ורק כדי להימלט ממטבחם הרע. אכן, עם התפשטות האימפריה, שינה המטבח המקומי את אופיו בהשפעת המסורות הקולינריות המגוונות של אותן ארצות. ניכרת במיוחד השפעת המטבח ההודי אשר מנה מסורתית ממנו כמו עוף טיקה מסאלה, הפכה למנה אופיינית של המטבח הבריטי.
המנות המאפיינות כיום את המטבח הבריטי הן פיש אנד צ'יפס, צלי של יום ראשון, פאי סטייק וכליות וכן בנגרז אנד מאש. ארוחת התה של מנחה אפיינה את החברה הגבוהה הבריטית בשיאה של האימפריה הבריטית.
בחלקיה השונים של בריטניה התפתחו מטבחים עצמאיים אופייניים משלהם, ובהם המטבח האנגלי, הסקוטי, הוולשי והאירי. באזורים גאוגרפיים שונים בבריטניה צמחו מנות אופייניות כגון גבינת צ'שייר, פודינג יורקשייר, ארברות' סמוקי ועוגה וולשית.
היסטוריה

מטבחם של התושבים הקלטים של בריטניה התבסס על בעלי חיים שהם גידלו ועל החקלאות המקומית. מטבח זה התבסס על לחם העשוי דגנים מעורבים. המטבח התבסס על גידול צאן (לחלב, גבינות ובשר) כבר משנת 4000 לפנה"ס וכן אכלו כלבים וסוסים. תמד יוצר בבריטניה כבר בשנת 2,500 לפנה"ס.
הכיבוש הרומי של בריטניה השפיע רבות על המטבח המקומי כאשר ראשי השלטון הרומיים הביאו לבתיהם טבחים רומאיים. מטבח זה הביא לבריטניה את הארנבת, האספרגוס, התפוח, הסלרי, גזר, אנדיב, ארטישוקים, מלפפונים, וכן בשר ציד. הרומאים הביאו עימם את השימוש בפלפל, זנגביל, קינמון, קוסברה, שמיר, שומר, מנטה, מרווה, טימין, שום, מיורם, רוזמרין, כרישה ובצל.
הפלישות הויקינגיות לממלכות האנגליות והכיבוש הדני של בריטניה הביאו, במהלך המאה התשיעית לאכילת דגים מלוחים - מאכל שנאכל בבריטניה עד ימינו.
הכיבוש הנורמני של בריטניה בשנת 1066 השפיע אף הוא על המטבח המקומי בהביאו את שיטות המטבח הצרפתי של אותה עת לבריטניה, וכן יין צרפתי. שובם של האבירים ממסעי הצלב לאנגליה הביאו עימם השפעות ים תיכוניות, ושימוש בתבלינים רבים במטבח האנגלי. במאות ה-12 וה-13 הפך היין הצרפתי והיין הספרדי מחרס דה לה פרונטרה לזול יותר מהיין המקומי, ובעקבות זאת פחת ייצור יין בבריטניה, ועיקר היין יובא מספרד וצרפת. במאה ה-13 נחקק לראשונה חוק הקובע את מחיר הלחם באנגליה. תפוזים יובאו לראשונה מספרד בשנת 1290. הסוכר הגיע לבריטניה במהלך המאה ה-14 אולם נחשב כתרופה, ורק במאה ה-16 החל לשמש בייצור ריבות.
בשנת 1390 יצא לאור ספר הבישול הבריטי הראשון - "The Forme of Cury" שנכתב עבור מטבחו של המלך ריצ'רד השני.
בשנת 1524 הגיע לבריטניה לראשונה תרנגול הודו.
גילוי העולם החדש הביא מוצרי מזון חדשים רבים לבריטניה. בשנת 1563 הובאו לראשונה תפוחי אדמה לבריטניה על ידי רב החובל ג'ון הוקינז. מספר שנים לאחר מכן הובאו הקפה והשוקולד ובשנת 1650 לערך הגיע התה לאנגליה. באותה שנה נפתח בית הקפה הראשון באירופה באוקספורד ושנתיים לאחר מכן, ב-1652, נפתח בית הקפה הראשון בלונדון.
בשנת 1672 נאכלה לראשונה גלידה באנגליה, במטבחו של המלך צ'ארלס השני.
בשנת 1752 נעשה שימוש לראשונה בעגבניות באנגליה (לצורך תיבול מרק).
הרפורמציה והקמת הכנסייה האנגליקנית השפיעו אף הן על המטבח, כאשר המסורות הפוריטניות קראו למטבח שהוא פשוט ותפל בטעמיו.
בשנת 1845 כתבה אלייזה אקטון את "ספר הבישול המודרני למשפחה" - ספר הבישול הראשון שהכיל את מרכיבי המתכונים, כמויותיהם וזמני הבישול והאפייה.
שיאה של האימפריה הבריטית הביא לשינוי במטבח הבריטי - היכרות עם התבלינים המאפיינים את המטבח ההודי. בשנת 1809 דין מוהמט פתח את המסעדה ההודית הראשונה בלונדון. בשנת 1858 פתח ג'ון לי את מסעדת הפיש אנד צ'יפס (דג וטוגנים) הראשונה באולדהאם, ובשנת 1863 נפתחה חנות על ידי ג'וזף מאלין שהציע מזון זה כטייק אוויי; מאכל זה הפך לימים לאחד מסמלי המטבח הבריטי. בשנת 1900 פעלו בבריטניה כ-30,000 מסעדות טייק אוויי שמכרו פיש אנד צ'יפס.
מלחמת העולם הראשונה ומלחמת העולם השנייה הביאו למחסור בבריטניה ולתקופה של קיצוב מזון אשר במסגרתו שב המטבח הבריטי להיות תפל וחסר תבלינים. יחד עם זאת בתקופת קיצוב המזון פותחו מאכלים שהיו לימים למאכלים פופולריים כגון הקרמבל. קיצוב המזון הגיע לשיאו בשנת 1947 והחורף באותה שנה כונה "Winter of Discontent" (חורף של אי-סיפוק, בתרגום חופשי). הקיצוב הסתיים בשנת 1954. ההגירה הגדולה מהודו ופקיסטן לבריטניה בתום ובעקבות מלחמות אלה הביאה להשפעה רבה של מטבחים אלה על המטבח הבריטי.
המטבח הבריטי המודרני

היווצרות המטבח המוגדר כ"מטבח בריטי מודרני" החלה בשלהי שנות ה-70 של המאה ה-20, לאחר שפגו השפעות הצנע והשפל הכלכלי שהיה לאחר מלחמת העולם השנייה. צנע זה התאפיין בנדירותם של מצרכי מזון זרים אשר מנעו פיתוחו של המטבח המקומי, כך למשל לא ניתן היה להשיג בבריטניה בתקופה זו שמן זית.
מטבח זה מנסה מחד לשוב למסורות בריטיות שקדמו למאה ה-20, ומאידך יוצר פיוז'ן עם מטבחים זרים המשפיעים על המטבח הבריטי בשל מספר המהגרים הרב, כך ניכרת השפעה של מטבחים אסייתיים (המטבח הסיני, תאילנדי ויפני וכן של מטבחים ים תיכוניים. מטבח מודרני זה הפך פופולרי בזכות תוכניות טלוויזיה של ידוענים שפים כגון קית' פלויד, הסטון בלומנטל, ג'יימי אוליבר, גורדון רמזי, מרקו פייר וייט ודיליה סמית'.
ראו גם

המטבח האנגלי
המטבח הוולשי
המטבח הסקוטי
המטבח האירי
הערות שוליים

↑  מאפייני המטבח הבריטי
↑  עוף טיקה מסלה, אתר ה-BBC.
↑  המטבח הבריטי בתקופה הפרה היסטורית
↑  המטבח הבריטי בתקופת הברזל והתקופה הרומית
↑  אכילת ארנבות בבריטניה
↑  ההיסטוריה של המטבח הבריטי- המטבח הרומי בבריטניה
↑  השפעות על המטבח הבריטי - קו זמן
↑  היסטוריה של סחר בסוכר
↑  ההיסטוריה של אכילת תרנגולי הודו
↑  ההיסטוריה של הקפה באירופה
↑  ההיסטוריה של הגלידה
↑  ההיסטוריה של השימוש בעגבניות
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007560229905171  BNE: XX534665  BnF: cb12162272r (data)  LCCN: sh85031794  LNB: 000203735  NDL: 00563988 
ביצה עין ומליחים המוגשים כארוחת בוקר.
הלמוט פון מולטקה הזקן

| --- | --- |

הלמוט קרל ברנהארד פון מולטקה
 לידה:  26 באוקטובר 1800 פרכים, דוכסות מקלנבורג-שוורין 
 פטירה:  24 באפריל 1891 (בגיל 90) ברלין, הקיסרות הגרמנית הקיסרות הגרמנית
 מדינה:  ממלכת פרוסיה 
 השכלה:  האקדמיה הצבאית הפרוסית 
 השתייכות:  דנמרק-נורווגיה הצבא הדני   האימפריה העות'מאנית צבא האימפריה העות'מאנית   פרוסיה הצבא הפרוסי   הקיסרות הגרמנית צבא האימפריה הגרמנית
 תקופת הפעילות:  1857–1888 (כ־31 שנים)
 דרגה:   גנרל-פלדמרשל
 תפקידים בשירות
 ראש המטה הכללי הגרמני, תאורטיקן צבאי
 פעולות ומבצעים
 מלחמת שלזוויג השנייה   מלחמת אוסטריה–פרוסיה   מלחמת צרפת–פרוסיה
 עיטורים
 עיטורים
 תפקידים אזרחיים
 חבר ברייכסטאג
 
הלמוט קרל ברנהארד פון מולטקה (גרמנית: Helmuth Karl Bernhard von Moltke;‏ 26 באוקטובר 1800 – 24 באפריל 1891), שנעשה לרוזן ב-1870, היה גנרל-פלדמרשל גרמני מפורסם.
ביוגרפיה

פון מולטקה נולד בפרכים והצטרף לצבא הדני, ולאחר מכן, ב-1822, הצטרף לצבא הפרוסי. מ-1835 ועד ל-1839 שירת כיועץ לצבא האימפריה העות'מאנית. בשנת 1857 מונה לראש ה-Großer Generalstab (ראש המטה הכללי) במקום קרל פון רייהר וכיהן בתפקיד עד לשנת 1888. הוא תכנן והוביל בהצלחה מבצעים צבאיים במהלך מלחמת שלזוויג השנייה, במהלך המלחמה האוסטרו-פרוסית  של 1866 ובמהלך מלחמת פרוסיה צרפת (1870-1871), שסללה את הדרך לאימפריה גרמנית המונהגת על ידי פרוסיה (1871). הוא שירת בדיאט בקונפדרציה הצפון-גרמנית מ-1867 עד 1871, ומ-1871 ועד ל-1891 היה חבר ברייכסטאג, הפרלמנט הגרמני של זמנו. ב-1888 הוא פרש מתפקיד ראש המטה הכללי, ויורשו היה אלפרד פון ולדרזה. אחיינו, הלמוט יוהאן לודוויג פון מולטקה ("מולטקה הצעיר"), היה ראש המטה הכללי מ-1906 עד ל-1914.
כתב מספר עבודות על תאוריה צבאית. התזה המרכזית שלו הייתה שיש להבין אסטרטגיה צבאית כמערכת של אפשרויות, מאחר שרק התחלת מבצע צבאי יכולה להיות מתוכננת. כתוצאה מכך, הוא האמין כי מטרתם העיקרית של מנהיגים צבאיים היא להכיל את ההכנות הנרחבות של כל תוצאה אפשרית.
הצלחתו של מולטקה הייתה בהקמת רשת גיוס, אימון והצטיידות שהתבססה במידה רבה על תשתית הרכבות, אשר אפשרה ריכוז ושינוע מהיר ויעיל של צבא המילואים הפרוסי על ציודו אל החזית בזמן קצר. כך, בשנת 1870, על אף שנפוליאון השלישי הצרפתי הוא שהכריז מלחמה, הצליח הצבא הפרוסי להגיע לעדיפות מספרית בגבול כאשר הצרפתים עוד היו עסוקים בגיוס. יתרה מזו, קווי הלוגיסטיקה שתכנן מולטקה אפשרו אספקה טובה יותר לצבא הפרוסי בשטחי האויב מאשר תפקודם של קווי אספקה הצרפתיים בארצם-שלהם. מולטקה היה כה בטוח בתכנונו ובתרגול הצבא, שלפי האגדה, בעת הגיוס של 1870, ישב וקרא ספר.
הלמוט פון מולטקה נפטר בברלין בשנת 1891.
עיטורים

פור לה מריט עם עלי אלון, כוכבים, כתר ויהלומים
, מסדר הבז הלבן
מסדר העיט השחור עם שרשרת ויהלומים
הצלב הגדול של מסדר העיט האדום עם עלי אלון וחרבות מסדר הכתר עם עלי אלון וחרבות
עיטור בית הוהנצולרן עם חרבות
הצלב הגדול של צלב הברזל (1870)
הצלב הגדול של מסדר בית אלברט הדוב (אנהלט)
הצלב הגדול של מסדר ההצטיינות הצבאית של קרל פרידריך (באדן)
הצלב הגדול של המסדר הצבאי של מקס יוזף (בוואריה)
הצלב הגדול של מסדר היינריך האריה עם חרבות (בראונשווייג)
הצלב הגדול של מסדר של הדוכס הגדול לודוויג (הסה)
הצלב הגדול של מסדר בית מקלנבורג שוורין עם כתר זהב וחרבות (מקלנבורג-שוורין)
הצלב הגדול של המסדר הצבאי של פטר פרידריך לודוויג עם חרבות (אולדנבורג)
הצלב הגדול של המסדר הצבאי של סנט היינריך (סקסוניה)
הצלב הגדול של מסדר הכתר (וירטמברג)
הצלב הגדול של לגיון הכבוד (צרפת)
הצלב הגדול של המסדר הצבאי של בית סבויה (איטליה)
הצלב הגדול של מסדר סנט סטפן (הונגריה)
הערות שוליים

↑  מיכאל הרסגור, אהוד פוקס, רגעים היסטוריים ורגעים היסטריים: החלטות בתנאי משבר, דביר, 2010, עמודים 72 - 95
| --- | --- |
בקרת זהויות :  NLI: 987007265395405171  PLWABN: 9810698187905606  BIBSYS: 90105979  BNC: 000106678  BnF: cb12399066x (data)  CiNii: DA03889801  GND: 118583387  ISNI: 0000 0001 2144 9155  LCCN: n50063223  LNB: 000137995  NDL: 00621141  NKC: kup19950000066557  NLA: 35799426  NLG: 216366  NTA: 069569401  RERO: 02-A016967001  SELIBR: 231652  SNAC: w6m90h9r  SUDOC: 028099052  TDVİA: moltke-helmuth-von  Trove: 1092745  VcBA: 495/233256  VIAF: 98817698   WorldCat (עם VIAF): 98817698 
תבליט של הלמוט פון מולטקה הזקן בגשר מולטקה בברלין
הדרכה

מדריך וחניכים בשומר הצעיר, 1976
הדרכה היא מתן הסבר כיצד יש לנהוג בפעולה מסוימת, מתן הכשרה או תהליך של הקניית מיומנות. במונח "הדרכה" משתמשים גם כדי לתאר את הפעילות בחינוך הבלתי פורמלי, לעומת הוראה השייכת לחינוך הפורמלי. את ההדרכה מוביל לרוב מדריך. היכולת המוקנית בתהליך ההדרכה יכולה להיות פרקטית, קוגניטיבית, או אחרת. להבדיל מהוראה לשמה, בה מעביר המורה ידע לתלמיד על ידי הצגת הידע, עשוי המדריך ליצור את השינוי בחניכיו באמצעות מתן גירויים, המפתחים מיומנויות גופניות או פנימיות. השינוי, בין אם הוא ההתפתחות של יכולות או יצירת הנעה, צריך להיעשות באופן הדרגתי ומבוקר.
ההדרכה מתבססת על ידע או ניסיון קודם של המדריך וכן, לרוב, על היכרותו את היחיד או קבוצה אותה הוא מדריך. ההדרכה היא פרי תכנון מקדים השואף להשגת יעדים מסוימים. בהדרכת קבוצה צריכה האווירה הקבוצתית להיות אוהדת ותומכת על מנת לאפשר את השגת היעדים.
סוגי השינויים שניתן להוביל אליהם באמצעות הדרכה

הנעה לפעולה: הנעה למעורבות חברתית, הנעה לשינוי פנימי, הנעה ללמידה.
יכולות אישיות: ריכוז, שלווה, ביטחון עצמי, התמודדות עם משברים.
יכולות בין אישיות: אמון, שיתוף פעולה, תרבות דיון, תקשורת בינאישית, ניהול צוות.
יכולות פיזיות: הרפיה גופנית, תנועה, גמישות.
יכולות מקצועיות: ביצוע משימות, נגינה, לימוד שפה, לימוד מקצוע.
הגירויים המקנים מיומנויות

נהוג לחלק את הגירויים לשלוש קבוצות עיקריות: שכליים, רגשיים וחוויתיים. שימוש מאוזן בכל סוגי הגירויים באמצעות מתודות מתאימות יביא להפנמה מיטבית והשגת מטרת ההדרכה.
גירויים שכליים – פניה אל הצד הרציונלי: העברת נתונים, עובדות, תאוריות וכדומה. לדוגמה, אם מטרת ההדרכה היא הכרת נושא החיים עם מוגבלות פיזית, יציג המדריך לחניכיו נתונים סטטיסטיים על אוכלוסייה זו, יציג עובדות על בעיות נגישות במוסדות ציבוריים ועוד.
גירויים רגשיים – פנייה אל הצד האמוציונלי: סיפורים מעוררי הזדהות, שימוש בתמונות המפעילות את הרגש וכדומה. לדוגמה, על פי אותה מטרה לעיל, יכירו החניכים אדם בעל מוגבלויות או יראו סרט המציג מקרים שכאלו.
גירויים חווייתיים – התנסות אמיתית או מדומה בנושא הפעילות באמצעות הפעלה, קבלת החלטה וכדומה. מובן שהתנסות אמיתית היא בעלת השפעה מעמיקה יותר אך גם פעילות המדמה מצב, ואף תרגיל בדמיון מודרך יכול להביא לתוצאות טובות. לדוגמה, על פי אותה מטרה לעיל, יתנסו החניכים בביצוע משימה כאשר נמנעת מהם יכולת מסוימת, כמו הליכה בעיניים קשורות.
ראו גם

קבוצה (הדרכה)
טכניקות מסירה
חניכה
מדריך נוער
הדרך לפרדישן

| --- | --- |

כרזת הסרט
 מבוסס על:  רומן גרפי מאת מקס אלן קולינס
 בימוי:  סם מנדס 
 הופק בידי:  סם מנדס דין זאנוק ריצ'רד ד. זאנוק
 תסריט:  דיוויד סלף 
 עריכה:  ג'יל בילקוק 
 שחקנים ראשיים:  טום הנקס פול ניומן ג'וד לאו דניאל קרייג טיילר הקלין
 מוזיקה:  תומאס ניומן 
 צילום:  קונרד הול 
 מדינה:  ארצות הברית 
 חברת הפקה:  דרימוורקס
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  12 ביולי 2002
 משך הקרנה:  117 דק' 
 שפת הסרט:  אנגלית 
 סוגה:  סרט פשע, סרט דרמה, סיפור התבגרות 
 תקציב:  $80,000,000
 הכנסות:  $181,001,478
 הכנסות באתר מוג'ו:   roadtoperdition
 פרסים:  זוכה פרס אוסקר לצילום הטוב ביותר
 www.roadtoperdition.com
 דף הסרט ב־IMDb
 
הדרך לפרדישן (באנגלית: Road to Perdition), הוא סרט דרמת-פשע אמריקאי משנת 2002 בבימויו של סם מנדס. התסריט נכתב על ידי דייוויד סלף, כאדפטציה לרומן הגרפי באותו השם, שנכתב על ידי מקס אלן קולינס. בסרט מככבים טום הנקס, פול ניומן, ג'וד לאו ודניאל קרייג. העלילה, המתרחשת בתקופת השפל הכלכלי הגדול שבארצות הברית, מתארת סיפורם של איש מאפיה ובנו, היוצאים לחפש נקמה נגד מאפיונר שרצח את שאר בני המשפחה שלהם.
צילומי הסרט התקיימו באזור העיר שיקגו. מנדס, זמן קצר לאחר שסיים את עבודתו על סרטו משנת 1999 עטור השבחים "אמריקן ביוטי", רכש את הזכויות על סיפור זה כשעוד היה עם דיאלוג מינימלי, ואת הרגשות העביר בעיקר באמצעות תמונות. הצלם קונרד ל. הול ניצל את הסביבה כדי ליצור סמליות עבור הסרט, אשר זכה במספר פרסים, בהם פרס אוסקר לצילום הטוב ביותר. הסרט עוסק בו-זמנית במספר נושאים, בהם יחסי אב-בן וכן התוצאות של מעשי אלימות.
הסרט יצא לאקרנים ב-12 ביולי 2002 וגרף בסופו של דבר מעל 180,000,000 דולר ברחבי העולם. הצילום, התפאורה וכן משחקם של השחקנים הראשיים פול ניומן (בהופעתו הקולנועית האחרונה טרם מותו) וטום הנקס זכו לביקורות חיוביות מקרב המבקרים. ב-25 בפברואר 2003 הסרט הופץ לראשונה להקרנות ביתיות.
צוות השחקנים

טום הנקס - מייקל סאליבן האב
טיילר הקלין - מייקל סאליבן הבן (בנו הבכור של מייקל סאליבן האב)
פול ניומן - ג'ון רוני
ג'וד לאו - הרלן מגוויר
דניאל קרייג - קונור רוני (בנו של ג'ון רוני)
סטנלי טוצ'י - פרנק ניטי
ג'ניפר ג'ייסון לי - אנני סאליבן (אשתו של מייקל סאליבן האב)
ליאם אייקן - פיטר סאליבן (בנו הצעיר של מייקל סאליבן האב)
דילן בייקר - אלכסנדר ראנץ'
קירן היינדס - פין מק'גוברן
אנתוני לפאליה - אל קפונה
פרסים

הסרט זכה ב-18 פרסים והיה מועמד בסך הכול ל-51 פרסים, בהם:
קונרד ל. הול - זוכה פרס אוסקר לצילום הטוב ביותר
פול ניומן - מועמד לפרס אוסקר לשחקן המשנה הטוב ביותר
היפרקרניבורים

נמר אפריקני עם טרפו
כרכן תירס טורף עכבר.
למרות שהחתולים הם היפרקרניבורים הם לועסים לעיתים עשבים בכמות קטנה מאוד מתזונתם.
היפרקרניבורים (באנגלית: Hypercarnivore) הם בעלי חיים שתזונתם מכילה למעלה מ-70% בשר, כשהשאר מורכב מפטריות, פירות, או חלקי צמחים אחרים. היפרקרניבורים משיגים בשר על ידי ציד וטריפת חיות אחרות, אכילת נבלות, או גזילת טרף מטורפים אחרים. לעומתם, מסוקרניבורים (Mesocarnivore) הם בעלי חיים שרק 30%–70% מתזונתם מורכבת מבשר, והיפוקרניבורים (Hypocarnivore) הם בעלי חיים שפחות מ-30% מתזונתם מורכבת מבשר. מסוקרניבורים והיפוקריבורים נחשבים לאוכלי כול שאינם מתמחים בטריפה של חיות אחרות, בעוד שהיפרקרניבורים נחשבים לקרניבורים.
טורפים היפרקרניבורים נפוצים במגוון גדול של טורפים והם בעלי לסתות מותאמות לטריפה עם ניבים חזקים קדמיים, חותכות מפותחות וטוחנות קטנות. הם בעלי עיניים המופנות קדימה כדי להעריך מרחקים מדויקים ובעלי טפרים חדים, לעיתים נשלפים.